Valve

תאגיד Valve (באנגלית: Valve Corporation; ידועה גם כ-Valve Software או רק Valve) היא חברה אמריקאית העוסקת בפיתוח משחקי וידאו, הפצה דיגיטלית וחומרה, ושוכנת בבלוויו, וושינגטון, ארצות הברית.

Valve נוסדה בשנת 1996 על ידי עובדי מיקרוסופט לשעבר והתפרסמה בזכות המשחק הראשון שפיתחה, Half-Life, ששיווקו החל בנובמבר 1998. Valve גם ידועה בזכות סטים, פלטפורמת הפצת המשחקים הפופולרית שלה, ובזכות פיתוח מנוע Source, בו היא משתמשת בכל המשחקים שפיתחה החל משנת 2004.

 היסטוריה 
250px|ממוזער|שמאל|גייב ניוול, מנכ"ל חברת Valve
Valve נוסדה על ידי עובדי מיקרוסופט לשעבר גייב ניוול ומייק הרינגטון בתאריך 24 באוגוסט 1996, ושכנה בקריקלנד, וושינגטון. ב-2003 עברה Valve למיקומה הנוכחי, בלוויו, וושינגטון.

לאחר ההצלחה של Half-Life, החברה עבדה על מודים, ספין אופים והמשכים למשחק. כל משחקי Valve הנוכחיים (החל מ-2004) נבנו על מנוע ה-Source של החברה, אשר חייב הרבה מהצלחתו למודים ומשחקי המשך. החברה פיתחה שש סדרות משחקים: Half-Life, Team Fortress, פורטל, Counter-Strike, Left 4 Dead, Days of Defeat. החברה גם ידועה בתמיכתה בקהילת המודינג, וחלק ממשחקיה (הבולטים שבהם: Counter-Strike, Team Fortess ו-Days of Defeat) התחילו כמודים שנרכשו על ידי Valve ופותחו למשחקים מלאים. בנוסף, Valve מפיצה מודים שונים באמצעות פלטפורמת הסטים.

מאז הקמתה של Valve היא התרחבה הן בפרסומה והן בשוויה המסחרי. ב-10 בינואר 2008 הודיעה Valve על רכישת Turtle Rock Studios. ב-8 באפריל 2010, זכתה Valve בתחרות המפתחת הטובה ביותר של 2010 של מגזין Escapist לאחר שהביסה את Bioware בגמר ואת Zynga בחצי הגמר.

 משחקים שפותחו על ידי החברה Valve 
 שם  שנה  ז'אנר  פלטפורמה Half-Life  1998  יריות גוף ראשון  PC, PlayStation 2 Team Fortress Classic  1999  יריות גוף ראשון  PC Half-Life: Opposing Force  1999  חבילת הרחבה  PC Counter-Strike  2000  יריות גוף ראשון  PC, Xbox Ricochet  2000  פעולה  PC Deathmatch Classic  2001  יריות גוף ראשון  PC Half-Life: Blue Shift  2001  חבילת הרחבה  PC Day of Defeat  2003  יריות גוף ראשון  PC, Linux Counter-Strike: Condition-Zero  2003  יריות גוף ראשון  PC, Xbox Half-Life: Source  2004  יריות גוף ראשון  Microsoft Windows Counter-Strike: Source  2004  יריות גוף ראשון  PC Half-Life 2  2004  יריות גוף ראשון  PC, Xbox, Xbox 360, PlayStation 3 Half-Life 2: Deathmatch  2004  יריות גוף ראשון  PC Half-Life Deathmatch: Source  2005  יריות גוף ראשון  PC Day of Defeat: Source  2005  יריות גוף ראשון  PC Half-Life 2: Lost Coast  2005  יריות גוף ראשון (הדגמת ביצועים)  PC Half-Life 2: Episode One  2006  יריות גוף ראשון  PC, Xbox360, PlayStation3 Half-Life 2: Episode Two  2007  יריות גוף ראשון  PC, Xbox360, PlayStation3פורטל  2007  חשיבה ופאזלים מגוף ראשון  PC, Xbox 360, PlayStation 3 Team Fortress 2  2007  יריות גוף ראשון  PC, Xbox, PlayStation 3, Linux Left 4 Dead  2008  יריות גוף ראשון  PC, Xbox 360 Left 4 Dead 2  2009  יריות גוף ראשון  PC, Xbox 360 Alien Swarm  2010  יריות (תצוגה מלמעלה)  PC פורטל 2  2011  חשיבה ופאזלים מגוף ראשון PC, Xbox360, PlayStation3, Xbox One Payday: The Heist  2011  יריות גוף ראשון  PlayStation 3 Dota 2  2012  פעולה-אסטרטגיה בזמן אמת  PC Counter-Strike: Global Offensive  2012  יריות גוף ראשון  PC, Xbox 360, PlayStation 3 The Lab  2016  אסטרטגיה  מציאות מדומה Artifact   2018  משחקי קלפים  Windows, macOS, Linux Dota Underlords  2020  אסטרטגיה  Windows, macOS, Linux, iOS, Android Half-Life: Alyx  2020  יריות גוף ראשון  מציאות מדומה Aperture Desk Job  2022  אסטרטגיה  Steam Deck Counter-Strike 2  2023  יריות גוף ראשון  Windows, Linux Deadlock  עתידי  יריות גוף שלישי משולב בזירת קרב מרובת משתתפים 

 המשחקים Half-Life: Opposing Force ו-Half-Life: Blue Shift הם מודים אשר לא פותחו ישירות על ידי Valve אלא על ידי Gearbox Software, חברה אשר רכשה את הזכות לשימוש במערכת GoldSrc למטרות רווח ואת זכויות משחק ה-Half Life הראשון. Gearbox היו גם המפתחים של משחק Half Life לקונסולת הפלייסטיישן 2.
 המשחקים Payday: The Heist ו-Payday 2 הם אינם משחקים רשמיים של Valve, אלא משחקים של החברה Overkill Software, אך Valve השתתפה בכ-40% מפיתוח המשחק ולכן נחשבת כמפתחת המשחק המשנית.

 Steam 

Valve הכריזה על פלטפורמת המשחקים שלה, Steam, בשנת 2002. תחילה היה נראה כי זו פשוט שיטה לעדכון משחקי רשת עבור כלל השחקנים, אך מאוחר יותר התגלה כי Steam משמשת להפצה דיגיטלית של משחקים ומכירת עותקים דיגיטליים של משחקים דרך האינטרנט, כך שניתן להוריד ולשחק בהם מכל מחשב. בנוסף, שירות ה-Steam משמש גם "מערכת ניהול" למשחקים רבים ומאפשר צ'אט, משחק עם חברים, הישגים (achievements) ועוד.

ישנם מעל 2000 משחקים זמינים בסטים, ובאוקטובר 2010 הודיעה Valve ששירות הסטים הגיע לכמות של 30,000,000 חשבונות משתמשים פעילים.

בנוסף לכך, יש חבילה בשם "Valve Complete" שבה נמצאים כל המשחקים ש-Valve אי פעם פיתחו.

 GoldSrc 

המנוע הקודם של החברה Valve, שכבר לא נמצא בשימוש משנת 2004, המשחק האחרון בו היה השימוש במנוע הזה הוא Counter-Strike: Condition-Zero.

Source

Valve ידועה בין השאר על מנוע המשחק המצליח שלה Source אשר עליו בנויים כל משחקיה החל מ-2004. Source הוא ממשיכו של GoldSrc, עוד מנוע מצליח מבית Valve. שתי המערכות (במיוחד GoldSrc) נחשבות למערכות איכותיות ואמינות מאוד יחסית לתקופת פעילותן, שכן ההצלחה של שני המשחקים הנמכרים Half Life ו-Counter Strike באה בין השאר משבחים על איכות הגרפיקה והמשחקיות שמספק מנועם GoldSrc.

 Source Filmmaker 

Source Filmmaker היא התוכנה איתה מכינה Valve את כל הטריילרים לכל המשחקים שלה (לא כולל המשחקים עם מנוע ה-GoldSrc).

 Steam Machine 

בשנת 2013 גייב ניוול מנכ"ל החברה, הודיעה שהחברה עובדת על פרויקט חדש הנקרא "Steam Machine" ("מכונת קיטור"). ה-Steam Machine הוא בעצם מחשב ביתי נייח קטן וקומפקטי שמטרתו להוזיל את עלויות רכיביו ולהשתמש בו כמעיין קונסולת משחקים בטלוויזיה, אף על פי כן, למרות יעודו, מדובר על מחשב לכל דבר ולא קונסולת משחקים. כל Steam Machine מגיע עם הפצת הלינוקס "Steam OS", אך ניתן להחליף למערכת הפעלה אחרת בהתאם לרצון המשתמש. ה-Steam Machine יצאו ברבעון השני של 2015 תחת יצרנים שונים כמו ZOTAC ו-Alienware.

 SteamOS 

SteamOS היא הפצת לינוקס שמופתחת על ידי החברה ומטרתה להתאים את מערכת ההפעלה לגיימינג וסטרימינג לטלוויזיה בעיקר. SteamOS מותקנת כברירת מחדל בכל Steam Machine.

 ראו גם 
 סטים
 GoldSrc
 Source
 פרסי סטים

 קישורים חיצוניים 



 סטים, פלטפורמת המשחקים של Valve

קטגוריה:חברות משחקי וידאו אמריקאיות
קטגוריה:חברות שהוקמו בשנות ה-1990